### Beslutning

Godkendt.

### Sagsfremstilling

## Resume og sagens baggrund

Kuben Management ansøger på vegne af Kalundborg almennyttige Boligselskab om godkendelse af skema C. Kommunalbestyrelsen godkendte den 28. august 2019 skema B for opførelse af 30 almene familieboliger med tilskud på [adresse] i Kalundborg. Boligerne er nu opført og der er en mindre overskridelse på 0,606 mio. kr. som skyldes indeksering af entreprisesummen. Det medfører en afvigelse fra skema B til skema C og byggeregnskabet skal derfor godkendes af Kommunalbestyrelsen.

## Indstillinger

Direktøren indstiller at,

1. skema C godkendes med en anskaffelsessum på 48,341 mio. kr. og en grundkapital på i alt 3,908 mio. kr.
2. forhøjelse af garanti godkendes, for den del af realkreditlånet, der ligger ud over 60 % af ejendommens værdi.

## Behandling

Økonomiudvalget, Kommunalbestyrelsen

## **Sagsfremstilling**

Kuben Management ansøger på vegne af Kalundborg almennyttige Boligselskab om godkendelse af skema C. Kommunalbestyrelsen godkendte den 28. august 2019 skema B om opførelse af 30 almene familieboliger med tilskud på [adresse] i Kalundborg. Boligerne er nu opført og der er en mindre overskridelse på 0,606 mio. kr. som skyldes indeksering af entreprisesummen. Det medfører en afvigelse fra skema B til skema C. Byggeregnskabet skal derfor godkendes af Kommunalbestyrelsen.

Der er opført 30 almene familieboliger med tilskud på i alt 2382 m2, som er beliggende på [adresse] i Kalundborg.

Byggeregnskabet udviser en anskaffelsessum på 48,341 mio. kr. Der er således en overskridelse på 0,606 mio. kr. i forhold til skema Carla Nissen

Kuben Management oplyser, at overskridelsen skyldes indeksering af entreprisesummen efter fastprisperiodens udløb.

I henhold til støttebekendtgørelsens § 13 stk. 3. kan indekseringen medtages i anskaffelsessummen udover maksimumsbeløbet.

Kuben Management oplyser, at differencen på 0,606 mio. kr. bliver finansieret ved at regulere det oprindelige lån.

![](data:image/png;base64...)

Kuben Management oplyser, at overskridelsen vil medføre en mindre huslejestigning på gennemsnitlig 53 kr. pr. måned.

Den månedlige husleje forventes pr. 1 april 2023 at udgøre:

Månedlige husleje for boligtype A, 43 m2, 2.940 kr.

Månedlige husleje for boligtype B, 54 m2, 3.845 kr.

Månedlige husleje for boligtype C, 86 m2, 6.479 kr.

Månedlige husleje for boligtype D, 93 m2, 7.056 kr.

Huslejen er excl. forbrug til vand, varme, el og antenne.

Garanti

Kommunalbestyrelsen har allerede ved godkendelse af skema A og skema B givet tilsagn om kommunegaranti. Ud over det kommunale grundkapitallån påtager kommunen sig en garanti for den del af det støttede lån, som ligger ud over 60 % af ejendommens markedsværdi. Markedsværdien opgøres af det långivende realkreditinstitut efter opførelsen, hvorfor garantien ikke kendes før realkreditinstituttet, har reguleret det oprindelige lån.

## **Økonomiske konsekvenser**

Der gives en tillægsbevilling på 0,059 mio. kr. til forhøjelse af grundkapitalen. Garantien vil kun få konsekvenser for Kalundborg Kommune, hvis Kalundborg almennyttige Boligselskab ikke betaler sine forpligtigelser på lånet i garantiperioden.

### Sagens forløb

16-11-2022 Økonomiudvalget
Anbefales.